抹大拉學院 (劍橋大學)

抹大拉學院係劍橋大學其中一個成員學院。

學院喺 1428 年創立，嗰陣時叫「白金漢學院」，係一間本篤會修道院。後來由於英倫宗教改革，學院喺 1542 年改名「抹大拉學院」，紀念抹大拉人馬利亞，同英倫大部分基督教修道院一齊由羅馬天主教轉投英倫聖公會。抹大拉學院喺 1988 年由男校轉成男女校，係牛津同劍橋當中最遲開始收女生嘅學院。

抹大拉學院嘅本科生人口有三百幾人，喺劍橋大學嘅學院之中算少。抹大拉學院保留唔少古典傳統，例如學期期間每日都舉行齋靠蠟燭照明嘅正式晚餐。

抹大拉學院嘅樓宇有齊幾百年嚟嘅各種建築風格，其中幾得意嘅地方係學院本部嘅樓多數係用磚起，少數用石起，同多數傳統學院掉轉。宿舍大部分係二十世紀同廿一世紀初起好，新樓同舊樓互相輝映。

抹大拉學院 (牛津大學)

劍橋大學